120 



Az erdészeti csarnok előtt a szabadban a 1 i p p a i m. k. 

 főerdőhivatal a hős czinczér {Cerambyx cerdo Scop. = heros L.) 

 által tetemesen megrongált két darab tölgyfa-törzset állított ki; a 

 törzsek több irányban keresztül vannak fűrészelve és tanulságos 

 képet nyújtanak e termetes erdei rovar (10. ábra) álczáinak káros 

 tevékenységéről, melynek nyomaival különben az erdészeti csarnok 

 környékén kiállított hatalmas tölgyfák törzsein is sűrűen találkozhatunk. 



Magában az erdészeti csarnokban bő alkalmunk nyilik az 

 erdészetet érdeklő rovarokat tanulmányozni. Az ott kiállított rovar- 

 gyűjtemények között kiválóan gazdag és tanulságos a s e 1 m e c z- 

 bányai m. k. erdőakadémia gyűjteménye, mely négy nagy 

 üveges fiókban szépen kikészített rovarokat és azok által összerágott 

 farészeket tartalmaz. Ezek az u n. »rágványok« igen jellemző da- 

 rabokkal vannak képviselve ; kiválóan érdekesek a különböző szú- 

 fajok rágásai, melyek vörös festékkel vannak szembetűnőbbekké téve. 



A kolozsvári m. k. erdőigazgatóság érdekes össze- 

 állításban mutatja be az erdei fákon élő nevezetesebb rovarokat. A 

 hazai fanemekből ugyanis könyvalakú dobozok vannak készítve, és 

 azokban nemcsak az illető fának egyes részei elhelyezve, hanem a 

 rajta élő nevezetesebb rovarok is, részben álczáik- és bábjaikkal 

 együtt. Az eszme tagadhatatlanul igen elmés ós ügyesen is van 

 végrehajtva ; csak az kár, hogy a rovarok többnyire elavult, régi 

 nevekkel vannak megjelölve. 



Pisó Kornél m. k. faraktári tiszt úr Nagy-Bocskóról három 

 gyüjteménynyel jelent meg a kiállításon. Az egyik Máramarosmegye 

 lepkefaunáját tárja szemünk elé, minthogy csaknem kizárólag Mára- 

 maros bérczei között gyűjtött lepkékből van összeállítva. A másik 

 két gyűjteménye inkább gyakorlati czélnak van szentelve és az 

 erdőtenyésztésre hasznos és káros rovarokból áll; a nagyobbik 3 

 üveges fiókban a Fekete Lajos » Erdészeti rovartan «-ában tárgyalt 

 fajokat, a kisebbik pedig két szekrényben a Bedő Albert »Erdő őr« 

 czimű munkájában említett rovarokat tartalmazza. 



A gróf Waldstein-Wart ember g Ernő borossebesi ura- 

 dalma által kiállított erdészeti tárgyak között szintén reá akadha- 

 tunk egy üveges fiókra, a melybe csaknem kizárólag erdei bogarak 

 vannak betűzve. 



A kártékony erdei rovarok ellen való védekezést csak D u f e k 

 Ede káptalanfai pagouyerdész úr gyökórkeféi képviselik. A kefé- 

 seprő-alakú kefék a kártékony hernyók és peték irtására állítólag 

 igen czóíszerűen használhatók. 



